Diari Oficial de la Generalitat Valenciana


Sumari del DOGV 4985, del 14-04-2005 (2005/3429)

ORDE de 22 de març de 2005, de la Conselleria de Justícia i Administracions Públiques, per la qual s'adapta a la Llei 57/2003, de 16 de desembre, de Mesures per a la Modernització del Govern Local, la classificació dels llocs reservats a funcionaris d'administració local amb habilitació de caràcter nacional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/3429


Data del document
:   22-03-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració local
    * professió administrativa
    * qualificació del personal
    * personal
    * comptable

ORDE de 22 de març de 2005, de la Conselleria de Justícia i Administracions Públiques, per la qual s'adapta a la Llei 57/2003, de 16 de desembre, de Mesures per a la Modernització del Govern Local, la classificació dels llocs reservats a funcionaris d'administració local amb habilitació de caràcter nacional. [2005/X3429]
  
L'Ajuntament de València, en la sessió de la Junta de Govern Local del dia 19 de novembre de 2004, i Correcció d'errades en la sessió de 14 de gener de 2005, va adoptar l'Acord d'aprovació de la relació de llocs de treball en què s'inclouen les modificacions orgàniques hagudes després de l'adaptació dels llocs reservats a funcionaris d'administració local amb habilitació de caràcter nacional al que disposa el títol X de la Llei 57/2003, de 16 de desembre, de Mesures per a la Modernització del Govern Local, sobre el règim d'organització dels municipis de gran població. Aquest acord va ser publicat en el Butlletí Oficial de la Província número 47, de 25 de febrer de 2005.
  
Entre les esmentades modificacions orgàniques s'acorda, d'una banda, la creació del lloc de titular de l'òrgan de suport a la junta de govern local i al regidor secretari d'aquesta, i està reservada la seua provisió entre funcionaris amb habilitació de caràcter nacional, pertanyents a la subescala de secretaria, categoria superior i, d'una altra la transformació dels llocs de secretari general en secretari general del Ple, d'interventor municipal en interventor general municipal i dels tres llocs de secretari adjunt (A, B i C) en tres llocs de secretari (A, B i C).
  
En l'esmentada sessió s'acorda, així mateix, que la forma de provisió del lloc de titular d'òrgan de suport a la Junta del Govern Local i al regidor secretari d'aquesta, siga igual que la resta de llocs reservats a habilitats nacionals, a través del sistema de lliure designació.
  
Vist que la Llei 57/2003, de 16 de desembre, de Mesures per a la Modernització del Govern Local, que modifica la Llei 7/1985, de 2 d'abril, reguladora de les Bases de Règim Local, en el títol X, estableix un nou règim d'organització dels municipis de gran població, i inclou en l'article 130.b) entre els seus òrgans directius en titular de l'òrgan de suport la Junta de Govern Local i el regidor secretari d'aquesta, el secretari general del Ple i l'interventor general municipal, les funcions dels quals, d'acord amb els articles 126, 122,5, 134 i la disposició addicional vuitena del mateix text legal, queden reservades a funcionaris d'administració local amb habilitació de caràcter nacional.
  
Tenint en compte, així mateix que en l'esmentada disposició addicional vuitena de la Llei 57/2003, de 16 de desembre, que regula les especialitats de les funcions corresponents als funcionaris d'administració local amb habilitació de caràcter nacional als municipis inclosos en l'àmbit d'aplicació del títol X, disposa en l'apartat b) que la provisió dels llocs reservats a aquests funcionaris s'efectuarà pels sistemes previstos en l'article 99 de la mateixa Llei, el qual preveu la possibilitat de cobrir pel sistema de lliure designació els llocs reservats a habilitats nacionals en ajuntaments, capitals de comunitat autònoma o província, sempre que reunisquen una sèrie de requisits, que en el present cas han quedat acreditats en l'expedient.
  
Per tant, i fent ús de les competències atribuïdes pels articles 2,2 a) i e) del Decret 159/1997, de 29 d'abril, del Govern Valencià, pel qual s'aprova el Reglament de competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Primer. Crear i classificar el lloc de titular de l'òrgan de suport a la Junta de Govern Local i al regidor secretari d'aquesta en classe primera, i queda reservada la seua provisió pel sistema de lliure designació entre funcionaris d'administració local amb habilitació de caràcter nacional, pertanyents a la subescala de Secretaria, categoria superior.
  
Segon. Classificar el lloc de secretari general en secretari general del Ple, de classe primera, i queda reservat com fins ara la seua provisió pel sistema de lliure designació entre funcionaris amb habilitació de caràcter nacional pertanyents a la subescala de Secretaria, categoria superior.
  
Tercer. Classificar el lloc d'interventor municipal en interventor general municipal, de classe primera, i queda reservada la seua provisió pel sistema de lliure designació en el mateix sentit entre funcionaris amb habilitació de caràcter nacional, pertanyents a la subescala d'Intervenció'Tresoreria, categoria superior.
  
Quart. Classificar els tres llocs de col·laboració de secretari adjunt (A, B i C) en tres llocs de secretari (A, B i C), de classe primera, i queda reservada la seua provisió pel sistema de lliure designació entre funcionaris pertanyents a la subescala de Secretaria, categoria superior.
  
Contra aquesta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 22 de març de 2005
  
El conseller de Justícia i Administracions Públiques,